R A T I 0. Ill 



practici laudator, physicas investigandi methodos negligit, in tenebris palpare 

 quam in luce cernere malle videtur. 



Aegri jam conditione perspecta, incipit curatio. Ut quavis curatione 

 ars etiam promoveatur , disciplinarum iterum auxilia requiruntur , quibus 

 adhibitis artem rursus scientiae copula verit medicus. Comparatis remediis, 

 quae priores adhibere solebant , cum iis e quibus eligere recentioribus 

 contingit , magnum datur discrimen. Inter ilia bene multa occurrunt , 

 quorum proprietates , compositio , nedum vis quam in corpus exerceant , 

 constantes esse nequeunt, ita ut eodem remedio praescripto revera idem 

 administrari neutiquam constet. Quo facto empiriae magnopere noceri 

 palam est. Pharmacia, qualis nostra aetate chemia fulta exstafc, remedia 

 parare et dignoscere docuit, de quorum constante similitudine dubium 

 moveri nequit. Haec longe ceteris praeferenda esse , nemo est qui non 

 perspiciat. Quicumque autem ab incertis et complicatis practices omnino 

 abstinere putet , is valde errat. Formulae nimirum , quarum nescio utrum 

 magis improbem miram complicationem an misturam incongruam, a non 

 paucis receptae valent , licet omni auctoritate destitutae et horae momento 

 ex arbitrio natae. In ipsius artis damnum agi, nisi talia penitus proscri- 

 bantur , perspicuum est. Simplex enim , ut est veri sigillum , ita verae 

 empiriae fulcrum creditote ! 



Praecipua turn jura turn rnutua officia et scientiae et artis medicae 

 breviter, utinarn ne longius, vestro judicio, disputasse jam mihi videor. 

 Ilia pro parte labefactata aut segniter defensa , haec parum culta vidimus , quo 

 factum ut non raro necessitudo, ubinullaest, quaesita, ubiadest, neglecta sit, 



Quid mirum, dum floret scientia, quae sua jura tuetur, languere artem, 

 quae e scientia, neglectis necessariis, nimia haurire voluerit? Nostro 

 auteni tempore eo pervenisse videtur artis incuria , ut conversionem jam 

 prope esse, pro reruin natura, ominari liceat. 



Viam , qua ars medica stabilius firmetur , pro viribus indicare conatus 

 sum. Utinam praeclara haec ars , jus suum magis vindicans et officiis 

 fungens , brevi eo perveniat , ut velut disjecta membra in justam disciplinae 

 formam redigantur et in dies magis magisque muneri suo satisfaciat, ad 

 generis humani salutem promovendam ! 



